Podrobná špecifikácia predmetu zmluvy

1. **Zameranie maloplošných chránených území (MCHÚ) v rámci Národného parku Malá Fatra v teréne (vypracovanie geometrickej dokumentácie)**

Uvedenú činnosť je potrebné realizovať z dôvodu nepresností priebehu hraníc týchto území v teréne a z dôvodu nesúladu priebehu hraníc v mapovom podklade. V rámci uvedenej činnosti je potrebné zabezpečiť:

1. overenie lokalizácie (umiestnenia) maloplošných chránených území priamo v teréne,
2. zameranie lomových bodov maloplošných chránených území (národná prírodná rezervácia, prírodná rezervácia, prírodná pamiatka, chránený areál, ochranné pásmo prírodnej rezervácie) v teréne pomocou GPS prístroja s presnosťou **maximálne 1 meter**, a to za predpokladu, že zameriavaný terén je prechodný bez závažnejších obmedzení. V prípade nepriechodnosti terénu je možné pre daný úsek využiť zhotoviteľom alternatívnu formu zamerania.
3. zdokumentovanie výstupu geodetických služieb v podobe **geodetickej dokumentácie** polohového určenia priebehu hraníc maloplošných chránených území v príslušných katastrálnych územiach,
4. vypracovanie geodetickej dokumentácie, pričom **geodetická dokumentácia** – zjednodušený operát geodetickej dokumentácie musí obsahovať:

* technickú správu (popis, spôsob a určenie presnosti zamerania maloplošných chránených území),
* zoznam súradníc určených bodov v ETRS89,
* zoznam súradníc určených bodov transformovaných do S-JTSK,
* grafické zobrazenie zameraných hraníc maloplošných chránených území (MCHÚ) vo formáte požadovanom Štátnou ochranou prírody Slovenskej republiky,
* zoznam parciel registra C KN a registra E KN, ktoré sú dotknuté hranicami chránených území s uvedením výmer parciel siahajúcich do MCHÚ,
* písomný súhlas objednávateľa s priebehom a označením hranice chráneného územia.

1. **Vyhotovenie protokolu o vytýčení hraníc pozemkov**

V rámci tejto činnosti je potrebné zabezpečenie vyhotovenia protokolu o vytýčení hraníc pozemkov vo vlastníctve štátu (Ministerstva životného prostredia Slovenskej republiky), ktoré sú v správe Štátnej ochrany prírody Slovenskej republiky a sú lokalizované vo vlastnom území Národného parku Malá Fatra. Protokol o vytýčení hraníc pozemkov bude podkladom pre vytýčenie nových hraníc lesných porastov (dielcov) pri obnove Programu starostlivosti o les. Ide o štyri nasledovné parcely registra „C“ KN o celkovej výmere **27,824 ha**:

* **2 387** s výmerou 48 023 m2 zapísanej na liste vlastníctva č. 1 311 ako lesný pozemok,
* **2 469** s výmerou 28 464 m2 zapísanej na liste vlastníctva č. 1 311 ako lesný pozemok,
* **2 488** s výmerou 178 386 m2 zapísanej na liste vlastníctva č. 1 248 ako lesný pozemok,
* **2 365** s výmerou 23 365 m2 zapísanej na liste vlastníctva č. 1 550 ako lesný pozemok,

nachádzajúce sa v katastrálnom území Lipovec, obec Lipovec, okres Martin, vedenom Okresným úradom Martin, katastrálnym odborom. V rámci tejto činnosti je potrebné zabezpečiť:

1. zameranie lomových bodov jednotlivých parciel,
2. vyhotovenie protokolu o vytýčení hraníc pozemkov.